tomron87/hebrew-wikipedia-sentences-corpus huggingface dataset:
בתמונה נראית אם וייטנאמית שהשאירה את הבת שלה בשער היציאה של בסיס חיל האוויר "טאן סון נוט" בסייגון, לקראת עלייתו על מטוס בדרך לארצות הברית, שם עמד לאסוף אותה אביה, חייל משוחרר.
שנברג ראה את האם כקורבן האולטימטיבי, שמוכנה להקריב את אושרה על מנת לספק לבתה חיים טובים יותר, מה שהניב את הרעיון המרכזי לעלילה של "מיס סייגון".
הקטע הבולט במחזמר כולל את הפינוי של האמריקנים במסוק מגג השגרירות בסייגון בזמן שקהל וייטנאמים נטושים צורחים בייאוש, מצעד הניצחון של המשטר הקומוניסטי החדש וסצנת מועדוני הלילה המטורפת בעת התבוסה.
סייגון, אפריל 1975, השבועות האחרונים של מלחמת וייטנאם.
במועדון "ארץ החלום" מתקיימת תחרות יופי.
בין הבנות מופיעה גם הנערה הווייטנאמית קים בת ה-17, שמבלה את הלילה הראשון שלה שם.
אחד האורחים, החייל האמריקאי הצעיר כריס, נמשך אליה.
ידידו ג'ון קונה מבעלי הבר (המכונה "המהנדס") ראש טבעת על מנת לתת לכריס לבלות ליל אהבים עם קים.
שניהם מתאהבים, אבל האושר הוא קצר מועד: המצב הצבאי בסייגון מגיע לסופו, וכריס עוזב אותה עם המסוקים האמריקאים שנחתו בעיר.
זמן קצר לאחר מכן, כוחות הוייטקונג נכנסים לסייגון.
קים ילדה לכריס ילד בשם טאם וחיה את חייה תחת הדיקטטורה של השליטים החדשים.
היא עדיין מאמינה בחזרתו של כריס, שאינו יודע דבר על בנו.
יום אחד, מצווה בן דודה של קים, טְהוי, שנעשה לקומיסר בממשלה הקומוניסטית החדשה, לחפש אחר קים, אשר שודכה לו בגיל שלוש עשרה, על מנת לממש את נדר הנישואין.
כאשר קים מסרבת לו, הוא מתרתח.
לאחר שהיא מציגה בפניו את בנה, הוא מנסה בכעס להורגו.
בייאושה, קים יורה בו ונמלטת עם "המהנדס" ואלף פליטים אחרים בספינה לבנגקוק.
בארצות הברית, כריס עתה נשוי לאלן האמריקאית והקים חיים חדשים, אבל לא יכול לשכוח את קים ואת וייטנאם.
שוב ושוב הוא מתייסר מסיוטים.
בכנס על גורלם של ילדים וייטנאמיים אמריקאים, "בּוּי דּוֹי", כריס סוף סוף לומד מחברו ג'ון כי קים עדיין בחיים וכי יש לו בן.
הוא מחליט לעשות מעשה וטס יחד עם אלן וג'ון לבנגקוק כדי לראות את ילדו.
קים המאושרת לומדת על הגעתו ומספרת ל"מהנדס" שכריס בא לקחת את שלושתם לאמריקה.
הוא חושב שזו ההזדמנות שלו לממש את "החלום האמריקאי", וקים היא הכתובת שלו לכך.
קים עוברת סיוטים על השעות האחרונות עם כריס לפני שעזב: מאות ווייטנאמים מסתערים על שגרירות ארצות הברית, מבקשים נואשות לצאת מווייטנאם וצופים בחוסר אונים איך המסוק עוזב בלעדיהם, אבל כריס לוקח את קים לגג השגרירות.
במציאות, קים רצה למלון שבו שוהה כריס.
היא מלאה בציפייה לפגישה המחודשת ורוצה להפתיע אותו בחדרו.
אבל שם היא פוגשת את אשתו של כריס, אלן, שאומרת לה את האמת על החיים החדשים של כריס.
קים יוצאת מהמלון נסערת ונואשת.
אלן מספרת מאוחר יותר לכריס על המפגש שלה עם קים ושואלת אותו האם החליט בינה לבין קים.
כריס חושף בפניה את האירועים הדרמטיים בסייגון ואומר לה שעכשיו היא מרכז חייו.
לאחר מכן החליט לתת לבנו לחיות עם אמו בבנגקוק ולתמוך בהם מבחינה כלכלית.
קים, לעומת זאת, לא רוצה יותר מאשר לתת לבנה לגדול בבית מוגן בארצות הברית.
כאשר כריס, אלן וג'ון מתארחים אצל קים, היא רואה רק דרך אחת להעניק לבנה חיים טובים יותר: היא מתאבדת ומתה בזרועותיו של כריס.
מיס פטיגרו הוא סרט קומדיה אמריקני-בריטי שיצא לאקרנים בשנת 2008 בכיכובן של פרנסס מקדורמנד ואיימי אדמס, ומבוסס על ספרה של ויניפרד ווטסון, "מיס פטיגרו חיה ליום אחד", שיצא לאור ב-1938.
גווינביר פטיגרו, המועסקת כאומנת דרך סוכנות, מפוטרת מעבודתהו נותרת ללא כסף וקשרים.
היא שומעת במקרה כי השחקנית דליסייה לאפוס מחפשת עוזרת אישית ומחליטה לנצל את הרגע ובעזרת מעט עורמה מצליחה להתקבל לעבודה.
מיס פטיגרו משתמשת בכישורי האומנות המועטים שלה כדי לדחוק את דליסייה המלהטטת בין מאהבים מסוגים שונים.
כל מאהב מציע דבר אחר: האחד כסף ויציבות, השני קריירה והשלישי אהבה.
דליסיה אסירת תודה ומעבירה את מיס פטיגרו "מהפך" חיצוני.
המפגש עם העיליתה של לונדון מסבך מעט את מעמדה, ומסתבר כי עליה לבחור בין מעמד לאהבה, כפי שעל דליסייה לבחור.
פרנסס מקדורמנד – גווינביר פטיגרו
איימי אדמס – דליסייה לאפוס
קירן היינדס – ג'ו בלומפילד
לי פייס – מייקל פרדו
טום פיין – פיל גולדמן
מארק סטרונג – ניל קלדרלי
שירלי הנדרסון – אדית' דוברי
כריסטינה קול – שרלוט וורן
סטפני קול – מיס הולט
קייטי מרפי - עוזרת של מיס הולט
מיס סההרה היא דוגמנית, מלכת יופי, זמרת-יוצרת ופעילת זכויות אדם ולהט"ב בריטית-ניגרית.
היא ידועה בשל ייצוגה את ניגריה בתחרויות יופי בינלאומיות כדי למשוך תשומת לב לסוגיות של להט"בים באפריקה.
בשנת 2011, היא הייתה לאישה הטרנסג'נדרית הניגרית הראשונה שיצאה מהארון ודיברה על חווייתה כטרנסג'נדרית בעיתונות הבינלאומית, במהלך תחרות מיס אינטרנשיונל קווין - תחרות היופי לטרנסג'נדריות בפאטאיה, תאילנד.
ב-19 ביולי 2014, היא הוכתרה בתחרות סופר סיריינה העולמית (Super Sireyna Worldwide) במנילה, הפיליפינים.
אחרי הניצחון בתחרות, היא השתמשה בנראות הבינלאומית כדי לייסד קרן עולמית למען נראות טרנסג'נדרית בשם TransValid.
היא גם מבקרת קשה של חוקי המאסל לאנשים להט"ביים בניגריה.
בתור דוגמנית, הופיעה על המסלול בשבועות אופנה וכן על שערי מגזינים בינלאומיים.
גיל ההתבגרות – התמודדות עם הזהות המגדרית
בילדותה, היא אף פעם לא הרגישה מתואמת לדעות השמרניות והדתיות בניגריה.
היא לא הייתה מודעת לקיום הדיספוריה המיגדרית, והרצון המתמיד שלה להציג את עצמה כאישה כאשר החברה הכירה בה כזכר גרם לה לתחושות קשות, כאילו משהו מהותי מעוות בה.
היא פנתה לדת בתקווה למצוא מרפא, אך בניגוד למטרות ההמרה שייעדו לה, היא התפללה לאלוהים שיהפוך אותה לאישה כשתגדל.
היא ניסתה להתאבד פעמיים, כי לא יכלה לשאת את הכמרים והאנשים סביבה שכל הזמן אמרו לה שהיא חריגה בשל מאפייניה הנשיים.
היא גם נעצרה ונכלאה בשל הופעתה הנשית.
היא מספרת שניסיונות ההתאבדות חיזקו אותה בהחלטתה לעזוב את ניגריה ולמצוא מקום סובלני יותר, או לחלופין - להצליח בניסיון ההתאבדות הבא.
היא כתבה במאמר ב-Gay Star News, לכבוד יום הזיכרון הטרנסג'נדרי ב-2013 על התמודדותה עם הסביבה הלא-מקבלת ועל חוסר ההבנה של זהויות מגדריות שגרמו לה לבלבול ולתחושת אי שייכות:
כשיכלה, עברה מיס סההרה ללונדון, למצוא שם מקלט מהרדיפה של המשטרה הניגרית.
היא עזבה את ניגריה ב-2004 לטובת לונדון, שם התחילה טיפולי מעבר מגדרי בעזרת רופאים, והדימוי העצמי שלה השתפר בהתאם.
היא החלה לעבוד בתור זמרת ב"קיטש קברה" של מאדאם ג'וג'ו בסוהו, בווסט אנד של לונדון.
היא הופיעה שם במשך 10 שנים, עד נובמבר 2014, כאשר המקום נסגר.
היא כתבה מספר שירים והפיקה אותם בשיתוף עם סקוט הוזט בתחילת קריירת המוזיקה שלה.
היא הופיעה על המסלול במספר רב של תצוגות אופנה בלונדון ובמקומות אחרים.
היא דגמנה עבור על זיאד גאנם בשבוע האופנה של לונדון במשך ארבע עונות.
היא גם הייתה מעורבת באופנה אלטרנטיבית במשך כחמש שנים, ואף הציגה קולקציית קוטור בעיצובה.
מיס סההרה מסרבת לפרסם את השמות שנולדה עמם.
היא מסבירה כי ל"דד-ניימינג" (השימוש המכוון בשמות קודמים של אנשים טרנסג'נדרים) ומיסג'נדרינג (שימוש בכוונה או מתוך חוסר אכפתיות בפנייה מגדרית לא נכונה) יש השלכות שליליות כמו עידוד שנאה, אפליה וטרנספוביה.
היא גם מספרת שהשם שמופיע בפייסבוק שלה, "איריס סההרה הנסון" אינו שמה החוקי, אלא פסבדונים שהמציאה כדי למנוע מבלוגרים מלפרסם את שמה המקורי, מתוך חשש לאלימות בעקבות האיומים הרבים שהיא מקבלת על חייה באינטרנט.
למיס סההרה יש קונפליקטים מתמידים באינטרנט עם בלוגרים ניגרים, אשר לעיתים קרובות מפרסמים עליה פוסטים טרנספוביים ועושים לה מיסג'נדרינג, והיא בתורה מקפידה לענות לפוסטים מסוג זה בדף הפייסבוק שלה, מתוך רצון להתנגד לטרנספוביה ולהעלות למודעות נושאים המזיקים לאנשים טרנסג'נדרים.
גם הרטוריקה האנטי-דתית שלה לא מחבבת אותה על הקהל הניגרי.
לדבריה, כל הדתות הן דכאניות וארכאיות.
מבקריה טוענים שעליה להתמקד בפעילות שלה למען זכויות טרנסג'נדריות ולשתוק לגבי סוגיות שנויות במחלוקת כמו דת.
אך היא ממשיכה לפרסם את דעותיה ואת תסכולה מכך שאפריקאים מסרבים להטיל ספק באמונתם, אותה היא מכנה "שריד קולוניאלי".
היא הייתה מתחרה בתחרות מיס עולם האלטרנטיבי של אנדרו לוגן, זמן קצר אחר הגיעה ללונדון, וייצגה את ניגריה.
ב-2011, היא השתתפה בתחרות מיס אינטרנשיונל קווין בתאילנד ושוב ייצגה את ניגריה.
זה היה במהלך התחרות שהיא יצאה לעולם התקשורת כטרנסג'נדרית ניגרית גאה, והצהירה על כוונתה להמשיך להילחם עבור קבלה ושוויון לקהילת הלהט"ב באפריקה.
בשנת 2014 זכתה בתואר הבינלאומי הראשון שלה בתחרות סופר סיריינה העולמית בפיליפינים.
גם בתחרות היוקרתית הזו היא ייצגה את מולדתה ניגריה, כדי לעורר מודעות ליחס השלילי המשפטי והחברתי כלפי הקהילה באפריקה.
ב-2014, מיס סההרה התחילה פרויקט מודעות גלובלית למען הקהילה הטרנסג'נדרית שנקראת TransValid.
הארגון השיק עם קמפיין בליווי ההאשטאגים "#IAmValid" ו-"#YouAreValid", שבו בו אנשים טרנסג'נדרים ובעלי ברית פרסמו קטעי וידאו של עצמם מכריזים על תמיכתם בקהילה.
מטרת הארגון היא "להתמודד עם תפיסות מוטעות, פחד, ושנאה של טרנסג'נדרים ברחבי העולם" ולחנך לגבי סוגיות שעומדות בפני אנשים טרנסג'נדרים.
באוגוסט 2015, מיס סההרה הפיקה סרט קצר עבור TransValid בשם "המחיר הקטלני של טרנספוביה בברזיל", אשר מתאר את המצוקה והסכנה של החיים בברזיל כאישה טרנסג'נדרית.
במרץ 2016, לכבוד יום הנראות הטרנסג'נדרית הבינלאומי, היא חברה עם אלייקה בארוס, מיס טרנס יוניברס 2015 ומלכות יופי טרנסג'נדריות אחרות, לקמפיין מודעות למען הקהילה הטרנסג'נדרית תחת הכותרת "אני טרנסית ויש לי את הזכות לחיות".
הופיעה בשני פרקים של הסדרה הדוקומנטרית "ליידיבויז", החוקר את חייהן של נשים טרנסג'נדריות בתאילנד ומעבר.
תחרות סופר סיריינה העולמית ברשת GMA
Tunay Na Buhay בריאיון עם ריאה סנטוס
כותרתשנהמיקוםמדינהסופר סיריינה העולמית2014המנצחהפיליפיניםמיס אינטרנשיונל קווין2011מקום שניתאילנד"ווג": אינטרנשיונל דיווה2009המנצחתהממלכה המאוחדתמיס Exilio2005המנצחתהממלכה המאוחדתתחרות מיס עולם האלטרנטיבי של אנדרו לוגן2006מקום שניהממלכה המאוחדת
מיס שוודיה (בשוודית: Fröken Sverige) היא תחרות יופי שנתית שנערכה בשוודיה ואורגנה על ידי מגזין הנשים וקורבין.
בדומה לתחרויות דומות ברחבי העולם דוגמת תחרות מלכת היופי הישראלית הזוכה במקום הראשון, מלבד התואר של מיס שוודיה, היא גם מייצגת את מדינתה בתחרות מיס תבל.
הזוכה במקום השני נשלחת לייצג את מדינתה בתחרות מיס עולם, והזוכה במקום השלישי נשלחת להתחרות בתחרות מיס אינטרנשיונל, ב-1992 שודרה התחרות לראשונה בטלוויזיה.
התחרות אורגנה בין השנים 1949 עד 2003, וב-2004 התחרות חדלה להתקיים ונציגות שוודיה לתחרויות היופי הבינלאומיות נבחרות בפורמטים אחרים.
רבות מהזוכות ומהמשתתפות בתחרות זכו לקריירת דוגמנות מצליחה ולקריירת משחק מצליחה מקומית ובהוליווד, דוגמת קריסטינה וייבורן, מארי סטאבין, לנה אולין וויקטוריה סילבסטד או מנחות טלוויזיה כמו ג'סיקה אלמנס.
מיס צרפת היא תחרות יופי הנערכת מדי שנה בצרפת.
התחרות התקיימה לראשונה ב-1920 וחדלה להתקיים בין השנים 1941–1946 עקב מלחמת העולם השנייה.
ב-1947 חודשה התחרות, כל מחוז בצרפת שולח נציגה לתחרות הארצית, לאחר תחרות מקומית במחוז.
הזוכה בתחרות מייצגת את מדינתה בתחרות מיס תבל, וסגניותיה נשלחות לייצג את מדינתן בתחרויות מיס עולם ומיס אינטרנשיונל.
התחרות משודרת מדי שנה בטלוויזיה בערוץ TF1. הבחירה נעשית באמצעות חבר שופטים המורכב בדרך כלל מאנשים ידועים מתחום התקשורת, הבידור והספורט, ומאחוז מסוים של הקולות שהתקבלו על ידי הצופים בית.
המשתתפות בתחרות נדרשות להיות רווקות וללא ילדים, ולהתנשא לגובה 1.70 מטר לפחות.
סילבי טלייה, מיס צרפת 2002, החליפה ב-2010 את ז'נבייב דה פונטנה כבעלת הזיכיון ונשיאמ ארגון מיס צרפת.
ב-19 בדצמבר 2020, נבחרה אמנדין פטי למיס צרפת 2021, וכסגניתה הראשונה נבחרה אפריל בנאיום , שמוצא אביה הוא ישראלי.
עקב מוצאה המשפחתי של אפריל בנאיום, נפוצו כלפיה אמירות אנטישמיות ואנטי-ישראליות ברשתות החברתיות.
כתגובה לכך, שר הפנים הצרפתי הביע זעזוע, ונציגת השר לענייני אזרחות ביקשה לנקוט בהליכים משפטיים.
בסופו של דבר הוגשה תלונה בנושא זה.
כחמישה חודשים לאחר מכן, ב-17 במאי 2021, נעצרו שמונה בגירים (ארבעה גברים וארבע נשים) וקטין אחד, בקשר לפרשה זו באשמת "עלבונות ציבוריים על רקע מוצא אתניות, גזע או דת".
משפטם נפתח ב-22 בספטמבר 2021, וצוין כי העונש המרבי עומד על שנת מאסר אחת וקנס בסך 45,000 אירו.
בהמשך, ב-3 בנובמבר 2021, הורשעו שבעה מתוך השמונה שהועמדו לדין.
שנה זוכה 1928 ריימונד אליין 1954 ז'קלין ביר1980 פטריסיה ברזיק 1992 לינדה ארדי 1998 סופי תלמן 1999 מרבה גלנטר 2001 אלודי גוסיה 2002 סילבי טלי 2004 לטיציה בלגר 2006 אלכסנדרה רוזנפלד
מיס סלואן הוא סרט מותחן פוליטי משנת 2016 שבוים על ידי ג'ון מאדן ונכתב על ידי ג'ונתן פררה.
בסרט מככבים ג'סיקה צ'סטיין, מארק סטרונג, גוגו אמבתה-רו, מייקל סטולברג, אליסון פיל, דגלאס סמית, ג'ייק לייסי, ג'ון לית'גו וסם ווטרסטון.
הצגת הבכורה העולמית של הסרט נערכה ב-11 בנובמבר 2016 במכון הסרטים האמריקאי, והופץ בארצות הברית ב-25 בנובמבר על ידי חברת "EuropaCorp", לפני שהוצג בשאר העולם ב-9 בדצמבר.
הוא עלה לאקרנים בצרפת ב-8 במרץ 2017 ובישראל ב-22 בדצמבר 2016. הסרט הרוויח 9 מיליון דולר אמריקני ברחבי העולם כאשר לו תקציב בן 13 מיליון דולר, ונחשב לכישלון בקופות.
הוא קיבל ביקורות חיוביות באופן כללי.
ג'סיקה צ'סטיין הייתה מועמדת לפרס גלובוס הזהב לשחקנית הטובה ביותר (סרט דרמה) על תפקידה בסרט זה.
אליזבת מדלן "ליז" סלואן (ג'סיקה צ'סטיין) היא שתדלנית צמאת דם ואכזרית, אשר הוזמנה לשימוע בקונגרס בראשות הסנאטור רונלד ספרלינג (ג'ון לית'גו) כדי לברר האם הפרה את כללי האתיקה של הסנאט של ארצות הברית עת שעבדה בוושינגטון די.
מטעם חברת השדלנות "קול קרביץ & ווטרמן".
שלושה חודשים ושבוע קודם לכן, אל החברה של סלואן ניגש נשיא שדולת הנשק בוב סנפורד (צ'אק שאמטה) בבקשה שיעזרו להפיל את הצעת החוק היטון-האריס להרחבת בדיקות הרקע על רכישות כלי נשק, תוך מיקוד הקמפיין נגד הצעת החוק בקהל הבוחרים הנשי.
סלואן לועגת לסנפורד, ועד מהרה עוזבת את "קול קרביץ" אל חברתו של רודולפו שמידט (מארק סטרונג), בעל החברה היריבה של "קול קרביץ", אשר מנסה להעביר את הצעת החוק.
בחברת "פיטרסון וויאט", סלואן מתיידדת עם אזמה מנוצ'ריין (גוגו אמבתה-רו) ובוחרת בה לנהל את רוב הופעות התקשורת של המשרד, והן מתחילות להתקדם משמעותית בקבלת קולות עבור הצעת החוק.
במהלך עימות טלוויזיוני בין סלואן לאחד ממתחריה, חושפת סלואן בפומבי כי אזמה ניצולת אירוע ירי בבית ספר תיכון על אף שהבטיחה לא לעשות זאת.
מאוחר יותר, אזמה נשבת באיומי אקדח בזמן שהיא עוזבת את משרדה, אך התוקף שלה נורה למוות על ידי אזרח אחר שנשא כחוק אקדח.
מתנגדי היטון-האריס מנצלים אירוע זה, שגורם להצעת חוק לאבד תמיכה בסנאט.
הסנאטור ספרלינג מציג טופס בקשה לאישור נסיעה לחו"ל עבור סנאטור פלוני.
הבקשה הוגשה על ידי מוסד ללא כוונת רווח, אך נכתב בכתב ידה של סלואן, דבר המצביע על כך שהיא מילאה תפקיד בלתי חוקי בהסדרת הנסיעות.
בהצהרה הסופית בדיון, סלואן מודה שהיא ציפתה שמתנגדיה עלולים לתקוף אותה באופן אישי במידה וחברת "פיטרסון וויאט" תקדם את הצעת החוק.
היא חושפת שחיתויות של הסנאטור ספרלינג ובכירי חברת "קול קרביץ" ובכך מפוצצת את השימוע.
עשרה חודשים מאוחר יותר, פרקליטה של סלואן מבקר אותה במתקן כליאה פדרלי ומספר לה שהצעת החוק עברה אך הקריירה שלה הגיעה לתומה.
לאחר שיחה בין השניים מתגלה כי סלואן הקריבה את עצמה כדי להגן על הצוות שלה.
מיס פוטר הוא סרט דרמה ביוגרפי אנגלי-אמריקאי משנת 2006 בבימויו של כריס נונאן.
הסרט הוא סיפור ביוגרפי על חייה של המאיירת וסופרת הילדים ביאטריקס פוטר.
משולבים בו אירועים מחייה יחד עם קטעי אנימציה של הדמויות מספריה כגון פיטר הארנב.
את התסריט כתב ריצ'רד מלטבי הבן.
רנה זלווגר מככבת בדמותה של מיס פוטר, יואן מקגרגור מגלם את נורמן וורן המו"ל שלה שאיתו היא מתארסת, ולויד אוון משחק בתפקיד עורך הדין ויליאם היליס.
אמילי ווטסון מופיעה בתפקיד מילי, אחותו של וורן.
לוסי בוינטון מגלמת את ביאטריקס הצעירה.
צילומי הסרט נערכו בסנט פיטר סקוור בהאמרסמית', ססיל קורט, פארק אוסטרלי, קובנט גרדן, האי מאן, סקוטלנד ואזור האגמים.
"מיס פוטר" יצא לאקרנים ב-29 בדצמבר 2006 כדי שיוכל להשתתף בטקס פרסי האוסקר של 2007. הסרט זכה לביקורות חיוביות, וזלווגר הייתה מועמדת על תפקידה לפרס גלובוס הזהב לשחקנית הטובה ביותר.
בתחילת הסרט ביאטריקס פוטר אורזת בעצבנות תיק של עבודותיה, ומספרת שהיא רווקה זקנה החיה בלונדון, וששאיפתה להיות סופרת ילדים נתקלת בהתנגדות רחבה.
היא והמלווה שלה, מיס ויגין, מבקרות בבית ההוצאה לאור של הרולד ופרואינג וורן, שמחליטים להוציא לאור את הספר שכתבה.
ביאטריקס הנרגשת חוזרת הביתה דרך הפארק כדי לחגוג.
אולם מתברר שהאחים וורן חושבים שהספר הוא מגוחך ושללא ספק יהיה כישלון.
הסיבה היחידה שהם הסכימו לפרסם אותו היא כדי לתת לאחיהם הצעיר, נורמן, פרויקט שיעסיק אותו.
כשנורמן מבקר בביתה של ביאטריקס, הם מחליטים בנוגע לגודל, הצבעים והמחיר של הספר.
נורמן מודה שזו הפעם הראשונה שהוא עוסק בהוצאה לאור של ספר, אבל הוא הקדיש מחשבה רבה לנושא.
ביאטריקס מבינה מה רצו לעשות אחיו של נורמן, אבל השניים נחושים להוכיח את טעותם.
נורמן לוקח את ביאטריקס לבית הדפוס, והיא רואה את תהליך ההעתקה של הציורים שלה.
הספר יוצא לאור ומתחיל להימכר.
ביאטריקס ונורמן מבקרים בבית משפחת וורן, שם ביאטריקס פוגשת את גברת וורן החביבה, ואת אחותו של נורמן, אמיליה (מילי).
מילי מחליטה שהיא וביאטריקס יהיו חברות טובות.
המשפחה מתיידדת עם ביאטריקס, אבל הלן פוטר, אמה של ביאטריקס שיש לה שאיפות לעלות בסולם החברתי, אינה מרוצה מהעובדה שבתה מבלה את זמנה עם "סוחרים".
כשביאטריקס חוזרת לביתה, והיא ואמה מתקוטטות על החלטתה העקשנית של ביאטריקס לא להתחתן.
ביאטריקס מזכירה לאמה שלהיא כתבה ספר, והאם משיבה שהספר ודאי ייכשל.
אבל הספר נמכר בהצלחה, ועותקים שלו מוצגים בחנויות ספרים רבות.
נורמן מעודד את ביאטריקס להוציא לאור סיפורים נוספים.
אפילו אביה של ביאטריקס, רופרט, קונה עותק של אחד מספריה, אחרי ששמע שחבריו במועדון קונים ומדברים עליהם.
כשהיא מעודדת מהצלחת הספרים ותמיכתו של אביה, ביאטריקס מזמינה את נורמן ומילי למסיבת חג המולד, על אף חששותיה של אמה.
במסיבה כולם נהנים, וביאטריקס מראה לנורמן את הסיפור שכתבה במיוחד עבורו "מסיבת חג המולד של הארנבים".
היא לוקחת את נורמן לסטודיו שלה שם היא כותבת ומציירת.
מיס ויגין נרדמת בגלל הברנדי שנורמן שם בקפה שלה, ונורמן אוזר אומץ ומציע לביאטריקס נישואים.
גברת פוטר מתערבת לפני שביאטריקס עונה לו, והם מצטרפים לאורחים האחרים.
ביאטריקס מגלה למילי על הצעת הנישואים של אחיה, ומילי מעודדת אותה לענות בחיוב.
אחר כך ביאטריקס מספרת אחד מסיפוריה לאורחים המשועשעים.
עם זאת גברת פוטר אינה מצליחה להבין על מה המהומה.
כשהאורחים עוזבים, ביאטריקס לוחשת לנורמן את הסכמתה להינשא לו.
נורמן מבקר את רופרט פוטר במועדון שלו כדי לבקש את ברכתו, והוא יוצא אחר דקות אחדות.
בבית משפחת פוטר ביאטריקס מתווכחת עם הוריה על רצונה להתחתן עם נורמן.
גברת פוטר אומרת שבני המשפחה אינם מתחתנים עם סוחרים, אולם ביאטריקס מזכירה לה ששני הסבים שלה היו סוחרים.
כשגברת פוטר מאיימת לנשל את בתה מהירושה, מזכירה לה ביאטריס, שאת אחיה ברטרם הם לא נישלו אחרי שהתחתן עם בתו של סוחר יינות.
היא מציינת שהיא יכולה להתקיים מההכנסות על ספריה.
מר פוטר מנסה לדבר אתה בהיגיון, והיא עונה שהיא רוצה להיות נאהבת ולא להתחתן עם מישהו רק משום שהוא יכול לפרנס אותה.
ביאטריקס מבררת בבנק על ההכנסות שלה מתמלוגים, ותוהה אם היא תוכל לקנות איזה בית בכפר.
להפתעתה ולשמחתה היא מגלה שהיא אישה אמידה בזכות מכירות ספריה, ושהיא יכולה לקנות כמה אחוזות ובית בעיר.
כשהיא חוזרת לביתה הוריה מציעים לה שהיא תשמור על דבר האירוסים לנורמן בסוד לעת עתה, ושתצא איתם לחופשה באזור האגמים לתקופת הקיץ.
אם בסוף הקיץ עדיין היא תרצה להתחתן, הם יסירו את התנגדותם.
ביאטריקס מקבלת את ההצעה ומשוכנעת שהיא לא תשנה את דעתה, היא אומרת להוריה שיתכוננו לחתונה באוקטובר.
נורמן וביאטריקס נפרדים לשלום בתחנת הרכבת.
הם כותבים מכתבים זה לזה, עד שיום אחד מגיע מכתב מאחותו מילי, שמודיעה שנורמן חולה.
ביאטריקס נוסעת חזרה ללונדון, ומגלה שנורמן כבר נפטר.
הלומת יגון, ביאטריקס מסתגרת בחדרה.
היא חוזרת לצייר אבל מגלה שהדמויות שלה נעלמות מהדף.
מילי באה לבקר ולנחם אותה, וביאטריקס מחליטה שהיא חייבת לעזוב את הבית.
ביאטריקס קונה חווה באזור האגמים ועוברת לשם לגור ולהמשיך בעבודתה.
היא שוכרת עובדים כדי להפעיל את החווה, ומוצאת נחמה בסביבתה.
בעזרתו של עורך הדין, ויליאם היליס, היא קונה במכירה פומבית חוות נוספות, כדי לשמר את הסביבה הטבעית.
בכתוביות בסוף הסרט מסופר ששמונה שנים אחרי שעברה לאזור האגמים, נישאה ביאטריקס לוויליאם היליס (למורת רוחה של אימה).
ביאטריקס תרמה לעם הבריטי 16,000 דונם של אדמת כפר באמצעות קרן לשימור הקרקע, שמהווה חלקים מהפארק הלאומי של אזור האגמים בצפון-מערב אנגליה.
רנה זלווגר – ביאטריקס פוטר
לוסי בוינטון – ביאטריקס הילדה
יואן מקגרגור – נורמן וורן
אמילי ווטסון – מילי וורן
ברברה פלין – הלן פוטר
ביל פטרסון – רופרט פוטר
לויד אוון – ויליאם היליס
ג'סטין מקדונלד – ויליאם הצעיר
אנטון לסר – הרולד וורן
דייוויד באמבר – פרואינג וורן
פילידה לאו – גברת לואיזה וורן
לין פיירלי – ליידי סיביל
ג'ון וודוויין – סר נייג'ל
ג'יין האו – ליידי ארמיטאג'
ג'פרי ביברס – מר קופרת'ווייט
קלייר קליפורד – גברת האדון-בל
הסרט הוא הראשון שביים כריס נונאן מזה 10 שנים אחרי הסרט "בייב", לאחר שחיכה שנים רבות לתסריט שעורר בו השראה.
קייט בלאנשט שהציעה את נונאן כבמאי לסרט, הייתה אמורה לככב בסרט, אבל היא התחילה באחד הפרויקטים האחרים שלה לפני צילומי סרט זה.
זלווגר הייתה לבסוף מפיקה בפועל של הסרט כי לא הייתה מרוצה מהתסריט, ורצתה להיות יותר מעורבת.
זלווגר הביאה את הסרט לתשומת לבו של יואן מקגרגור, שהייתה איתו בקשר מאז שהופיעו יחד בסרט "לגמור עם האהבה".
יואן מקגרגור אמר שהוא מכיר את הסיפורים והאיורים של ביאטריקס פוטר שאותם נהג לקרוא לילדיו.
הוא התכונן לתפקיד כשבחן תמונות של נורמן וורן וביקר בבית ההוצאה וורן.
זלווגר קראה מכתבים שכתבו ביאטריקס פוטר, נורמן וור ומילי כדי להתכונן לתפקיד.
היא התקשתה עם המבטא שלדבריה היה שונה מאוד מזה של ברידג'ט ג'ונס.
באתר Rotten Tomatoes קיבל דירוג של 66% המבוסס על 126 סקירות.
מיס רוסיה הוא תחרות היופי הלאומית של רוסיה.
תחרות מיס רוסיה במתכונת שונה נערכה לראשונה תחת השם "מיס הקולוניה הרוסית" ב-1926 בפריז, והמשתתפות בתחרות היו בעיקר מהגרות שנמלטו מרוסיה לצרפת לאחר מהפכת אוקטובר.
ב-1929 שונה שם התחרות ל"מיס רוסיה".
בשנה זו בחבר השופטים בתחרות נמנו קונסטנטין קורובין ואלכסנדר בנואה, ב-1939 נערכה התחרות בפעם האחרונה במתכונת זו מחוץ לרוסיה.
ב-1989 נערכה לראשונה תחרות "מיס ברית המועצות".
ב-1992 לאחר התפרקות ברית המועצות חודשה תחרות מיס רוסיה, שנערכה לראשונה ברוסיה, ומאז היא מתקיימת מדי שנה, למעט בשנים 1994, 2000 או 2008.
מאז 2007 הזוכה בתחרות מיס רוסיה מייצגת את המדינה שלה בשתי התחרויות מיס עולם ומיס תבל.
אם נבצר מהמנצחת להשתתף, סגניתה נשלחת במקומה.
רוסיה זכתה בשלושה תארים בינלאומיים: מיס עולם 1992, מיס תבל 2002, שיותר מאוחר נושלה מהתואר ומיס עולם 2008.
מ-2010 התחרות משודרת בערוץ NTV ולעיתים בערוץ CTC.
התחרות נערכת במתחם היוקרה שבכפר בארוויחה במחוז מוסקבה.
הוכרזה כזוכה הוכרזה כסגנית הוכרזה כמי שהעפילה לחצי גמר
סיימה כזוכה סיימה כסגנית סיימה כעולה לגמר סיימה כעולה לחצי הגמר
כתב מודגש מציין שהמועמדת זכתה במקום הראשון.
תחרות מיס תבל נערכת משנת 1952 ומאז היו לרוסיה 8 נציגות שהגיעו לגמר התחרות: מהן 1 זכתה בתחרות, 2 סיימו כסגניות, 3 שהעפילו לגמר ו-2 לחצי גמר.
תחרות מיס העולם נערכת משנת 1951, ומאז לרוסיה היה 10 נציגות שהגיעו לגמר: 2 זוכות, סגנית הזוכה ואחת העפילה לגמר, 5 העפילו לחצי גמר ואחת שהגיעה עד לשלב רבע הגמר.
שנהמיס רוסיהתוארמיקוםפרסים מיוחדים1992יוליה קורוטצ'קינה<small>מיס עולם 1992 מלכת היבשת האירופית1993אולגה סיסוייבהללא מיקום1994אנה מאלובה''ללא מיקום|
|היופי של רוסיה 1995 (Краса России)
המלכה היבשתית של אירופה מיס עולם טופס מודל|-
מיס עולם טאלנט (טופ 21)
מיס עולם טופ מודל (טופ 30)
יופי עם מטרה (טופ 20)
| טופ 12''' מיס עולם טופ מודל (טופ 40) 2020בשל השפעות מגפת הקורונה, התחרות בשנה זו לא נערכה 2021
מיס תבל 2002: אוקסנה פדורובה (הודחה)
מיס עולם 1992: יוליה קורוטצ'קינה
מיס עולם 2008: קסניה סוקינובה
מיס אירופה 1999: ילנה רוגוז'ינה
מיס אירופה 2002: סבטלנה קורולבה
מיס פרוגרס היא תחרות יופי בינלאומית שהחלה בשנת 2010 באיטליה, בתחרות העולמית משתתפות מדי שנה מעל ל-20 מדינות מרחבי העולם.
מיס פרוגרס אינטרנשיונל החל בשנת 2010 באיטליה, הטקס נוצר במטרה לעודד שייכות בינלאומית, הצגת תרבויות וקידום ערכים.
מיס פרוגרס היא שגרירה של קידמה, כזו המקדמת מיזמים הקשורים לערכים בהם התחרות דוגלת: זכויות אדם, בריאות ואיכות הסביבה.
"מיס פרוגרס ישראל" היא תחרות יופי בישראל המופקת מדי שנה החל משנת 2016, התחרות נערכת בין נשים צעירות בישראל משנת 2016 והזוכה בתחרות מוכתרת בתואר "מיס פרוגרס ישראל" ומייצגת את ישראל בתחרות מיס פרוגרס אינטרנשיונל'.
התחרות מנוהלת על ידי סוכנות דוגמנות זנטי.
טל בן חיים, מיס פרוגרס ישראל 2016, הייתה הזוכה הראשונה שנשלחה לייצג את ישראל בגמר העולמי.
אגר רחל טקלה, הייתה מיס פרוגרס ישראל לשנת 2017.
הקריטריונים לנשים המעוניינות להשתתף בתחרות הם: נשים בין הגילאים 18 - 28, רמת שיחה בסיסית באנגלית, ספרדית או איטלקית.
למתמודדת נדרש גובה מינימלי של 163 סנטימטרים ועליה להיות ללא רישום פלילי ונקבה מלידה.
לתחרות בישראל על המתמודדת להיות בעלת אזרחות ישראלית או אזרחות ישראלית של לפחות אחד מן ההורים.
בתחרות העולמית ישנם ארבעה תארים עיקריים ושני תוארי כבוד והזוכות בתארים נקבעות על סמך החיבור שלהן לערכי התחרות השונים והמיזם שהציגו לקידום אותו ערך:
מיס פרוגרס אינטרנשיונל, התואר מוענק לזוכה במקום הראשון וזו שהציגה פרויקט חברתי על אחד מערכי התחרות, כזה שבלט על פני השאר.
מיס זכויות אדם, התואר מוענק לזו שהציגה את הפרויקט החברתי המוביל ביותר בנושא זכויות האדם.
מיס בריאות, התואר מוענק לזו שהציגה את הפרויקט החברתי המוביל ביותר בנושא הבריאות.
מיס איכות הסביבה, התואר מוענק לזו שהציגה את הפרויקט החברתי המוביל ביותר בנושא איכות הסביבה.
מיס מיזוג תרבויות, התואר מוענק לזו שהציגה את התלבושת הלאומית המרשימה ביותר.
מיס אינטרנט, תואר כבוד המוענק לזו שקיבלה את מרב ההצבעות באינטרנט.
לתחרות מיס פרוגרס ישראל ארבעה תארים ואלו הם (לפי סדר חשיבות):
מיס פרוגרס ישראל, תואר הניתן לזוכה במקום הראשון בתחרות וזו מקבלת את הזכות לייצג את ישראל בתחרות מיס פרוגרס אינטרנשיונל הנערכת באותה השנה.
סגנית ראשונה למיס פרוגרס ישראל, תואר זה ניתן לממלאת המקום של הזוכה במקרים של היעדרות, פרישה או כל סיבה אחרת המונעת מהזוכה לייצג את ישראל בתחרות העולמית.
סגנית שנייה למיס פרוגרס ישראל.
חביבת הקהל, תואר זה ניתן לזו שקיבלה את רוב ההצבעות מן הקהל הנוכח בטקס הגמר.
מיס נורווגיה (בנורווגית: Frøken Norge) היא תחרות יופי שנתית בנורווגיה.
התחרות נערכה לראשונה ב-1950 ואורגנה על ידי מגזין דאגבלדט .
התנאים להשתתפות בתחרות הן שהמתמודדות צריכות להיות בין הגילאים 17–26, אזרחיות המדינה, רווקות וללא ילדים וכמו כן שאף פעם לא הצטלמו או דגמנו בעירום.
בשנים 1975–1982 לא אורגנה התחרות באופן רשמי ונציגות נורווגיה בתחרויות היופי הבינלאומיות נבחרו על ידי סוכנויות דוגמנות מקומיות.
משנת 2000 התחרות מאורגנת בחסות ערוץ הטלוויזיה "TV 2".
מיס רומניה (ברומנית: Miss România) היא תחרות יופי הנערכת ברומניה.
תחרות מיס רומניה הראשונה נוסדה בשנות ה-1920 המאוחרות הזוכה.
הייתה מגדה דמטרסקו שנסעה לארצות הברית והשתתפה בהמשך בתחרות היופי הבין-לאומית בעיר גלווסטון בטקסס שם התקיימה תחרות בשם "International Pageant of Pulchritude" משנת 1926. הזוכה תחרות מיס רומניה השנייה הייתה מריאנה מיריקה שדורגה במקום השלישי בתחרות הבינלאומית.
ב-1932 הרומנייה דורותה קריסטסקו השתתפה בתחרות יופי בינלאומית דומה שנערכה בבריסל,שם נערכו תחרויות משנת 1888. השתתפותה של רומניה בתחרויות הבינלאומיות הופסקה ב-1936, אך עם זאת מספר תחרויות יופי נערכו בתקופת השלטון הקומוניסטי במדינה בשנות ה-1970
ב-1991 בתחרות המחודשת זכתה דניאלה נאנה, בשנה זו בפעם הראשונה השתתפה נציגת רומניה בתחרות מיס תבל המודרנית.
ב-1999 הפסיקה רומניה להשתתף בתחרות זו אך השתתפה בתחרות מיס עולם המקבילה.
ב-2009 חזרה רומניה להשתתף במיס תבל תחת פורמט מחודש.
בנוסף לכך, ברומניה נערכת תחרות יופי מיס פיראנדה בה משתתפות נשים ממוצא צועני.
מיס שווייץ היא תחרות יופי שנתית המתקיימת בשווייץ, התחרות נערכה לראשונה ב-1951 ומשודרת בערוץ הטלוויזיה הממלכתי של שווייץ "SRG SSR".
כל אחת מהמתמודדות מייצגות בתחרות קנטון שונה במדינה, הזוכה בתחרות מייצגת את מדינתה בתחרות מיס תבל והתחרות גם החזיקה בזיכיון עבור מיס עולם עד 2005, מיס אינטרנשיונל עד 1993 ומיס אירופה עד 2006.
שנה הזוכה 1982/1983 לוליטה מורנה 1993 פטרישה פאסלר 1997 טניה גוטמן 1999 אניטה בורי 2005 לאוריאן גיליארון 2006 כריסטה ריגוזי 2014 לטיסיה גוארינו
מיס קנדה היא תחרות יופי בקנדה.
התחרות נערכה לראשונה בשנת 1945 בעיר המילטון.
ב-1963 שודרה התחרות לראשונה בטלוויזיה ברשת CTV הקנדית.
בשנות ה-70 התחרות הייתה פופולרית וזכתה למעל חמישה מיליון צופים, ב-1978 אימצה את הפורמט של מיס תבל והסגנית הראשונה נשלחה לייצג את קנדה בתחרות הבינלאומית ומ-1979 ועד 1992 הזוכה הייתה גם נציגת קנדה בתחרות הבינלאומית.
בשנת 1992 נערכה התחרות בפעם האחרונה במתכונתה המקורית ובין הסיבות שהוצגו לביטול על ידי המפיקים היא שתחרות יופי היא כבר לא הדרך הטובה ביותר להצגת נשים והתחרות מהווה דבר אנטי פמיניסטי.
ב-2009 חודשה התחרות כתחרות מלגות ועל פי מארגניה כשדגש בתחרות הוא יותר על אופי ופחות על נתונים חיצוניים.
שנה הזוכה 1959 דניקה ד'הונדט 1980 טרי מקיי 1981 דומיניק דופור 1982 קארן בולדווין 1983 ג'ודי ראטלדג' 1984 סינתיה קרולק 1992 ניקול דונסדון
מיס לוקסמבורג היא תחרות יופי בלוקסמבורג.
התחרות נוסדה בשנת 1927, הזוכה בתחרות מיועדת לשמש כשגרירה תרבותית של המדינה.
הדרישות מהמתמודדות הן להיות אזרחית המדינה, בין הגילאים 18–26, להיות רווקה ללא ילדים, ובעלת נכונות לכהן בתפקיד חברתי או הומניטרי.
התחרות בדרך כלל נערכת ב"קזינו 2000" שבדרום המדינה.
בשנת 1959 הצטרפה הדוכסות לתחרויות הבינלאומיות של מיס תבל ומיס עולם.
הזוכה במיס לוקסמבורג משתתפת בתחרות מיס עולם.
מיס פיראנדה (ברומנית: Miss Piranda) היא תחרות יופי וריקודים מזרחיים של צוענים ברומניה.
התחרות נערכת לצלילי מיטב המבצעים המוזיקליים הצוענים.
המילה "פירנדה" מובנה ברומנית הוא "צועניה" או "אשת צועני" וה"מיס" לקוח מתחרויות מיס עולם וכדומה.
ההשתתפות בתחרות מוגבלת בגיל מינימלי ומקסימלי, מינימום גיל 16 ומקסימום גיל 26, ששונה לגיל 24. תחרות "מיס פיראנדה" הראשונה נערכה ב-1991 והזוכה בו הייתה קריסטינה מנצ'יו (Cristina Manciu).
קריסטינה פוצ'אן (Pucean) בת ה-19, מי שזכתה בתחרות בשנת 2013, הייתה אמורה להיות בחבר השופטים בתחרות של 2014, אולם בעת תחרות הריקודים, היא עלתה על הבמה והציגה את יכולותיה, מה שהביא לה זכייה נוספת ופרס של 4,000 דולר ונסיעה זוגית לדובאי.
בשנת 2011 אורגנה תחרות "מיס פירנדה" גם בבריטניה ולקחו בה חלק 400 מועמדות צועניות בריטיות.
מיס טקסס ארצות הברית היא תחרות יופי שנתית הנערכת בטקסס על מנת לבחור את נציגת טקסס לתחרות מיס ארצות הברית.
המתמודדות בתחרות בדרך כלל זכו קודם לכן בתחרויות יופי מקומיות (כגון בתחרויות של ערי מגוריהן כמו מיס יוסטון), מ-1971 ועד 2009 התחרות שודרה בטלוויזיה בערוץ מקומי של טקסס.
התחרות נערכה בערים שונות ברחבי טקסס כמו סן אנטוניו ואל פאסו.
בתחרות מיס טקסס 1977 התארחה בטקס מיס תבל הישראלית רינה מור ובאותה שנה הזוכה בתחרות קימברלי טומס נהייתה לאחר מכן למיס טקסס הראשונה שהוכתרה גם כמיס ארצות הברית בשנת 1977.
טקסס היא המדינה המצליחה ביותר בתחרות מיס ארצות הברית, מתוכה הגיעו תשע זוכות ובשנות השמונים מ-1985 ועד 1989 חמש מיס טקסס הוכתרו ברציפות גם כמיס ארצות הברית, דבר המכונה "האסים של טקסס", בנוסף מדי שנה כמעט בקביעות נציגת טקסס עולה לפחות לשלב חצי הגמר בתחרות.
מיס סקנדינביה הייתה תחרות יופי לנשים מרחבי סקנדינביה.
ב-1961 נערכה לראשונה תחרות "מיס צפון" ברייקיאוויק בה התמודדו חמש מתמודדות, מתמודדת אחת מכל חמש מדינות סקנדינביה (שוודיה, נורווגיה, דנמרק, איסלנד ופינלנד).
בשנת 1963 נערכה התחרות בהלסינקי ולראשונה בשם "מיס סקנדינביה".
מ-1964 החלו להתמודד בתחרות שתי מתמודדות מכל מדינה.
ב-2005 אורגנה התחרות בפעם האחרונה וב-2006 חדלה להתקיים עקב התאחדותה עם תחרות "מיס הים הבלטי", בה מתמודדות בנות ממדינות הגובלות בים הבלטי.
רשת השידור הציבורית של פינלנד "Yle" שידרה את התחרות ולקחה חלק פעיל בארגונה.
ב-1964 ו-1965 לניטה אייריסטו הנחתה את התחרות.
מיס עולם 1952 הייתה תחרות מיס עולם השנייה.
11 מתמודדות לקחו חלק בתחרות, וחמש עלו לגמר.
בתחרות זו הצטרפו אירלנד, גרמניה, פינלנד ושווייץ.
התחרות נערכה בתיאטרון ליסאום שבלונדון.
לזוכה הוענקו גביע וזר פרחים, זאת בניגוד למקובל בתחרויות יופי, בהן הזוכה מוכתרת עם כתר ואבנט.
הזוכה בתחרות הייתה מיס שוודיה.
מיס בלגיה נסעה לתחרות בלונדון ביחד עם החבר שלה, והודחה מהתחרות משום שסירבה להיפרד ממנו במהלך התחרות.
תואר זוכה מיס עולם 1952 - מאי לואיז פלודין סגנית ראשונה - סילביה מולר סגנית שנייה - ורה מרקס סגנית שלישית - אייווה הלאס סגנית רביעית - טאלי ריצ'רדס
תחרות מיס רוסיה 2010 נערכה באולם קונצרטים במוסקבה.
מאוקטובר עד דצמבר 2009 נערכו המיונים לתחרות.
בפברואר 2010 הוצגו המועמדות לראשונה בתקשורת.
בתחרות השתתפו 51 מתמודדות מרחבי רוסיה, לאחר מכן נופו 15 לשלב רבע הגמר.
מנחת התחרות הייתה הזמרת אלסו.
בחלק האמנותי לקחו חלק בין היתר להקת הרוק מומיי טרול.
הכתר שניתן לזוכה עשוי זהב לבן, 750 קראט.
תואר זוכה מיס רוסיה 2010 יקטרינבורג - אירינה אנטוננקו סגנית ראשונה - אירינה שראפובה סגנית שנייה צ'ליאבינסק (מחוז) - אולגה קונונקו
ולנטין יודשקין - מעצב אופנה
פיליפ פליין - מעצב אופנה
סטפניה פרננדז - מיס תבל 2009
אליונה דולצקאיה - עורכת ראשית של ווג רוסיה
ארקדי נוביקוב - מסעדן ואיש עסקים
פאואז גרווזי - מייסד ונשיא חברת De Grisogono
מיס שוודיה 2000 היא תחרות מיס שוודיה ה-51 במספר.
התחרות נערכה ב-25 במרץ 2000 במרכז הקונגרסים "Svenska Mässan" שבגטבורג, הונחתה על ידי מנחת הטלוויזיה סופיה וויסטאם (Sofia Wistam) ושודרה בערוץ TV4.
28 המתמודדות בתחרות הוצגו לפני כן בטלוויזיה בתוכנית הנקראה "לפני מיס שוודיה 2000" (Inför Fröken Sverige 2000), בהכנות לתחרות לקח חלק גם השחקן ג'ספר סאלן.
לא נכלל בתחרות שלב בגדי ים, בשלב שמלות הערב היו מעורבים 10 מעצבי אופנה שונים שעיצבו שמלות למתמודדות.
המעצב פר אנגשדן (Par Engsheden) עיצב את השמלה לזוכה ואלרי אפללו, שמלת סאטן ורודה.
זאת הייתה הפעם שהקהל הצביע בתחרות והייתה לו השפעה על בחירת הזוכה מעבר לשופטים.
תואר זוכה מיס שוודיה 2000 ואלרי אפללו סגנית ראשונה אידה סופיה מנה
מיס צרפת 2011 היא תחרות מיס צרפת ה-71 במספר שהתקיימה ב-4 בדצמבר 2010.
התחרות נערכה לראשונה בקן ושודרה בערוץ TF1.
מיס צרפת 2002 סילבי טלי לקחה חלק בהנחיית התחרות.
בתחרות התמודדו 33 מתחרות מרחבי צרפת, בשלב הראשונים חבר השופטים ערך עמן ראיונות ובחר את 12 המתמודדות העולות לגמר.
בשלב השני 12 העולות דורגו מתוצאות שהורכבו 50% מקולות השופטים ו-50% מתוצאות הקהל.
בפעם הראשונה בתחרות 12 המתמודדות שעלו לגמר הוכרזו על ידי 12 זוכות מיס צרפת לשעבר.
הזוכה הייתה נציגת ברטאן לורי תילמן.
תואר זוכהמיס צרפת 2011 ברטאן – לורי תלמןסגנית ראשונה לנגדוק – ג'נה סילבסטרסגנית שנייה אוברן – Clémence Oleksyסגנית שלישית פיקרדי – קלמנס אולקסיסגנית רביעית איל-דה-פראנס – סבינה הוסנבאקוס
מיס עולם 1951 הייתה תחרות מיס עולם הראשונה.
התחרות במקור הייתה אמורה להיות אירוע חד פעמי במסגרת פסטיבל בריטניה.
בתחרות לקחו חלק 26 מתמודדות, 20 מבריטניה ו-6 ממדינות נוספות.
הזוכה הייתה קיקי הוקאנסון משוודיה.
היא לבשה ביקיני בהכתרתה, דבר שגרם לסערה.
מדינות עם מסורות דתיות חשבו להימנע מלקחת חלק בתחרות, ואף האפיפיור פיוס השנים עשר הגיב על כך.
לאחר מכן הזוכות בתחרות לבשו שמלות ערב בעת הכתרתן.
תואר זוכה מיס עולם 1951 - קיקי הוקאנסון סגנית ראשונה - לאורה אליסון-דייוויס סגנית שנייה - דורין דאוון סגנית שלישית - סבינה איים די אנגלו סגנית רביעית - איילין פ.
מיס פינלנד (בפינית: Miss Suomi) היא תחרות יופי בפינלנד.
התחרות אורגנה בפעם הראשונה ב-1931, בשנים 1939–1940 ו-1942–1944 לא התקיימה התחרות עקב מלחמת העולם השנייה.
הזוכה במקום השני נקראת "הנסיכה הראשונה" והזוכה במקום השלישי נקראת "הנסיכה השנייה".
ב-1960 הנסיכה הראשונה הלכה לייצג את פינלנד בתחרות מיס תבל אך לאחר מכן שונה הפורמט כך שהזוכה נהייתה גם ישירות נציגת המדינה בתחרות הבינלאומית, זאת מלבד השנים 1962 ו-1963, משתתפות התחרות גם ייצגו את פינלנד בתחרויות מיס עולם, מיס אינטרנשיונל ומיס אירופה.
נציגות פינלנד זכו ארבע פעמים בתחרויות בינלאומיות.
ב-1965 ביקרה בישראל הזוכה במיס פינלנד ודגמנה ביגוד לחברת האופנה "דיווה".
ב-1995 הנסיכה השנייה כרמן מאקינן הופיעה בצילומי עירום ובכך נשלל ממנה תוארה היות שדבר זה מהווה הפרה של חוזה התחרות.
שנה הזוכה 1933 אסתר טוייבונן 1958 פירקו מאנולה 1974 יוהאנה ראוניו 1975 אן מארי פוטמו 1991 טניה קרפלה 1997 קאריטה טיקה
מיס צרפת 2001 היא תחרות מיס צרפת ה-71 במספר.
התחרות נערכה במרכז הקונגרסים "Grimaldi Forum" שבמונקו.
זוהי תחרות מיס צרפת היחידה שלא נערכה בשטח צרפת.
במהלך החזרות לתחרות שנערכו באולפני קולנוע בניס ביקר את המתמודדות השחקן מייקל קיטון.
כל המתמודדות נסעו ביחד לקוויבק וסרטון הפתיחה של התחרות צולם שם ולאחר מכן צולמו עבור התחרות קטעים בבית האופרה של מונקו.
באירוע נכחו פוליטיקאים ואנשי ציבור בכירים, אך אף אחד מבני משפחת המלוכה של מונקו לא נכח עקב סכסוך שהיה לרנייה השלישי, נסיך מונקו עם צרפת.
תואר זוכהמיס צרפת 2001פיקרדי – אלודי גוסיהסגנית ראשונה קורסיקה – סטפאני פאביסגנית שנייה פואטו-שראנט – מארין קלואהסגנית שלישית ליון – נוואל בנהללסגנית רביעית פלנדריה – אליס דובוקט
מיס צרפת 2010 היא תחרות מיס צרפת ה-63 במספר.
בתחרות לקחו חלק 37 מועמדות, כל המועמדות נסעו למרטיניק עבור צילומי דוגמנות וראיונות.
התחרות נערכה באולם קונצרטים בניס, לראשונה מאז 1987 הזוכה בתחרות נבחרה על ידי הצבעת הצופים, זאת לאחר ששופטי התחרות בחרו את העולות לחצי הגמר ולגמר.
בערב התחרות הופיע רובי ויליאמס.
בתחרות זכתה מליקה מנארד מנורמנדי.
תואר זוכהמיס צרפת 2010נורמנדי – מליקה מנארדסגנית ראשונה רון-אלפ – וירג'י דינאודסגנית שנייה ברטאן – מלאני קרייניוסגנית שלישית פרובאנס – אמילי קורביסגנית רביעית קווארסי – נטלי אמפל
מיס לבנון היא תחרות יופי הנערכת בלבנון.
התחרות נערכה לראשונה ב-1952 והזוכה מכהנת בתואר במשך שנה.
החל משנת 1975 התחרות משודרת בטלוויזיה.
בשנת 2019 התחרות לא נערכה עקב המצב הפוליטי במדינה.
הזוכות בתחרות מייצגות את לבנון בתחרות מיס עולם ומיס יוניברס.
בשנת 1971 גאורג'ינה ריזאק זכתה בתחרות מיס יוניברס.
בשנת 2001 כריסטינה סבאיה זכתה בתחרות מיס אינטרנשיונל
מיס שווייץ 2010 הייתה תחרות מיס שווייץ ה-51 במספר.
12 מועמדות התמודדו בתחרות, זאת בניגוד לשנים קודמות בהן היו 16 מועמדות.
מספר המתמודדות הנמוך היה במטרה להעניק יותר זמן מסך לכל אחת מן המועמדות, כדי שיוכלו להכיר אותן טוב יותר.
במסגרת התחרות חולקו גם פרסי "מיס פוטוגניק" ו"מיס חברות".
התחרות נערכה ב-25 בספטמבר 2010 בתיאטרון 11 בציריך.
סוון אפיניי הנחה את התחרות בגרמנית.
במסגרת החלק האומנותי הופיעה איימי מקדונלד.
הזוכה, קרסטין קוק, נולדה בשווייץ לזוג הורים אנגליים.
היא ייצגה את שווייץ במיס תבל 2011.
תואר מתמודדת מיס שווייץ 2010 קרסטין קוק סגנית ראשונה סברינה גילוד סגנית שנייה ג'ניפר הורשלר 6 המועמדות הסופיותיסמין ברונר
מיס צרפת 2004 היא תחרות מיס צרפת ה-74 במספר.
התחרות נערכה ב-13 בדצמבר 2003 בנורמנדי ושודרה בערוץ TF1.
46 מתמודדות לקחו חלק בתחרות.
בנוסף לחבר השופטים גם לצופים בבית היה השפעה על הבחירות בתחרות על ידי הצבעה ב-SMS.
בתחרות זכתה לטיציה בלגר, דיילת מאלזס, זוהי הפעם החמישית שמיס אלזס לוקחת את התואר של מיס צרפת, שהקודמת הייתה ב-1987.
תואר זוכהמיס צרפת 2004אלזס – לטיציה בלגרסגנית ראשונה בורגון – לוסי דגלטניהסגנית שנייה פלנדריה – אורלי טוילסגנית שלישית ארטואה-היינוט – לטיציה מרסיניאקסגנית רביעית טהיטי – הייטיאר טרייבונדו
מיס מארוול היא סדרת טלוויזיה אמריקאית מסוגת דרמת נעורים-גיבורי-על, שנוצרה עבור שירות הזרמת המדיה של "דיסני+" על ידי היוצרת הבריטית-פקיסטנית בישא ק.
עלי , ומבוססת על דמותה של קמלה קאן / גברת מארוול מאת מארוול קומיקס.
הסדרה מתרחשת ביקום הקולנועי של מארוול, ומופקת על ידי אולפני מארוול.
יוצרת הסדרה, עלי, משמשת כתסריטאית הראשית של הסדרה.
הסדרה עלתה לשידור ב-8 ביוני 2022, כחלק מהשלב הרביעי של היקום הקולנועי של מארוול וקיבלה ביקורות מאוד חיוביות 98% עגבניות טריות עם ציון ממוצע 8.25 מתוך 10 באתר ביקורות הקולנוע והטלוויזיה Rotten Tomatoes.
חייה של קמלה קאן, מעריצה בת 16 של צוות "הנוקמים", ובמיוחד של קרול דנברס / קפטן מארוול, משתנים ללא הכר לאחר שהיא מקבלת את היכולת לרתום אנרגיה קוסמית.
+מספר פרק בסדרהמספר פרק בעונהשם הפרק בשפת מקורשם הפרק בעבריתתאריך יציאה11Generation Whyדור ה"למה"8 ביוני 202222Crushedמרוסקת15 ביוני 202233Destinedמיועדת22 ביוני 202244Seeing Redרואה אדום29 ביוני 202255Time and Againפעם אחר פעם6 ביולי 202266No Normalלא נורמלית13 ביולי 2022
אימאן ולאני – קמלה קאן / גברת מארוול, צעירה מוסלמית-אמריקאית ממוצא פקיסטני בת 16 מג'רזי סיטי, ומעריצה נלהבת של חברי "הנוקמים", במיוחד של קפטן מארוול, הכותבת סיפורי פאנפיקשן בהשראתם; שזוכה ליכולת לרתום אנרגיה קוסמית.
מאט לינץ – ברונו קרלי, חברה הטוב ביותר של קמלה.
יסמין פלטשר – נאקיה בהדיר, חברתה הטובה ביותר של קמלה.
זנוביה שרוף – מוניבה קאן, אמה של קמלה ואשתו של יוסוף.
מוהאן קאפור – יוסוף קאן, אביה של קמלה ובעלה של מוניבה.
סאגר שייח – אמיר קאן, אחיה הבכור של קמלה.
לורל מרסדן – זואי זימר, הנערה הפופולרית ביותר בתיכון בו לומדת קמלה.
אזהר אוסמן – נג'ף, מוכר מזון חלאל המכיר את קמלה.
בנוסף, אריאן מואיד שב לגלם את דמותו של הסוכן קלירי מהמחלקה לבקרת נזקים לאחר שהופיע בסרט "ספיידרמן: אין דרך הביתה" (2021), בעוד שאליסיה ריינר מגלמת את סיידי דיבר, עמיתתו.
בספטמבר 2016, היועץ היצירתי של אולפני מארוול, ג'ו קוזאדה, חשף כי לאולפנים ישנן תוכניות לחקור את דמותה של קמלה קאן / מיס מארוול במדיות אחרות, בעקבות הצלחתה והפופולריות המהירה במיוחד לה הדמות זכתה בקרב קוראי הקומיקס.
במאי 2018, נשיא אולפני מארוול, קווין פייגי, הצהיר כי פרויקט של היקום הקולנועי של מארוול שיתבסס על דמותה קמלה קאן נמצא בפיתוח, וייצא לפועל לאחר עליית הסרט "קפטן מארוול" לאקרנים, מכיוון שדמותה של קאן נוצרה בהשראתה של קרול דנברס.
באוגוסט 2019, החלו אולפני מארוול לעבוד על פיתוח סדרת טלוויזיה בכיכובה של קמלה קאן עבור שירות הזרמת של "דיסני+", כאשר בישא ק.
עלי נשכרה לשמש כתסריטאית ראשית עבור הסדרה; הסדרה הוכרזה רשמית על ידי אולפני מארוול במהלך כנס D23 2019. בספטמבר 2020, הבמאים אדיל אל ארבי ובילאל פלאח, שרמיין עוביד-צ'ינוי ומירה מנון נשכרו למלאכת בימוי פרקי הסדרה.
יוצרת דמותה של קמלה קאן, סאנה אמנאט, משמשת כמפיקה בפועל של הסדרה.
בספטמבר 2020, הוכרז כי השחקנית אימאן ולאני נבחרה לגלם את דמותה של קמלה קאן, בזמן שתמונות שדלפו מצילומי הסדרה בנובמבר חשפו כי השחקן מאט לינץ לוהק לצוות השחקנים של הסדרה.
צילומי הסדרה החלו באמצע נובמבר 2020, באולפני טרילית' שבאטלנטה, ג'ורג'יה, עם אל ארבי ופלאח, עוביד-צ'ינוי ומנון כבמאים, וכרמן קבאנה כצלמית.
מבט ראשון על הסדרה עם צילומים ראשוניים, עדויות על ההשפעה שהייתה לדמות על היוצרים, וקליפים של האודישן של ולאני הוצגו ביום המשקיעים של דיסני בדצמבר 2020. ג'וש וייס מ-"Syfy Wire" כינה את הצפייה ברגע המדויק בו נודע לוולאני שהיא לוהקה לדמותה של קאן כ"לא יסולא בפז".
הסדרה עלתה לשידור בשירות הזרמת המדיה של "דיסני+" ב-8 ביוני 2022, והיא מהווה חלק מהשלב הרביעי של היקום הקולנועי של מארוול.
בדצמבר 2020, אושר שוולאני תשוב לגלם את דמותה של קמלה קאן ב"המארוולס".
מיס סקוטלנד היא תחרות יופי, הנערכת מדי שנה בסקוטלנד.
התחרות נערכה לראשונה ב-1961. עד 1990 הזוכה ייצגה את סקוטלנד בתחרות מיס תבל לצד מיס אנגליה ומיס ויילס ולאחר מכן הייתה בתחרות נציגה אחת מיס בריטניה שייצגה את כלל הממלכה המאוחדת, ב-1980 מיס סקוטלנד לינדה גלאגר הייתה הסגנית הראשונה של מיס תבל, וזהו ההישג הגבוה ביותר של סקוטלנד בתחרות.
ב-1999 הייתה לראשונה לסקוטלנד באופן עצמאי נציגה במיס עולם, לפני כן מיס סקוטלנד הייתה מתמודדת בתחרות מיס הממלכה המאוחדת עם מתמודדות נוספות מרחבי הממלכה והזוכה בתחרות הייתה מייצגת את בריטניה במיס עולם, ב-2001 מיס סקוטלנד הייתה הסגנית השנייה בתחרות.
המתמודדות בתחרות חייבות להחזיק בדרכון בריטי.
המהדורה הסקוטית של העיתון סאן נותנת חסות לתחרות.
מיס טרי ומיס צ'יף הן זוג ספינות שהיו בשימוש חברת SpaceX, לקליטה של חלקי חופת המטען של המשגר פאלקון 9 ופאלקון כבד.
החל מאמצע שנת 2017, חופת המטען של המשגר פאלקון 9 נחתה באמצעות סילוני גז ומצנחים כאשר נאספה מהים.
בהמשך שכרה SpaceX את הספינות והרכיבה על כל אחת מהן רשת גדולה התלויה על ארבעה מוטות ארוכים הבולטים מקצוות הספינה.
בשנת 2018 החלו הניסיונות לתמרן את הספינות למקום הנחיתה של חלקי החופה.
במשך שנה נעשו כמה ניסיונות בהם המרחק מהספינה לנקודת הנחיתה הלך והתקצר עד שבטיסה השנייה של פאלקון כבד ביוני 2019 הצליחה מיס טרי לקלוט את אחד מחצאי החופה בטרם פגע במים.
החל ממחצית 2020 לערך נעשה השימוש החוזר בחופת המשגר לשגרתי.
במרץ 2021 החליטה חברת SpaceX להפסיק להשתמש בשירותי ספינות אלו והרשתות פורקו מהן.
אילון מאסק הודיע שמעתה ואילך ינסו למשות את חופת המטען מהמים.
מיס עולם 1956 היא תחרות מיס עולם ה-6 במספר, 24 מתמודדות לקחו חלק בתחרות.
התחרות נערכה בתיאטרון ליסאום בלונדון והונחתה על ידי מארגן התחרות אריק מורלי.
עקב ניצחונה של ונצואלה בשנה הקודמת מארגני התחרות ציפו שמדינות רבות מרחבי אמריקה הלטינית ייגלו עניין לתחרות ויישלחו אליה נציגות אך דבר זה לא קרה לבסוף.
ההכרזה על הזוכה לוותה באי הבנה כאשר נענד בתחילה האבנט של מיס עולם על מיס ארצות הברית, המקום השני, לאחר מכן תוקנה הטעות.
תואר זוכה מיס עולם 1956 - פטרה שירמן סגנית ראשונה - בטי ליין שרי סגנית שנייה - רינה וייס סגנית שלישית סגנית רביעית - אן ריי נילסן סגנית חמישית - אווה בראן
אן קלריסה אידן, רעייתו של ראש ממשלת בריטניה אנתוני אידן
לינדה קרלסון (בשוודית: Linda Karlsson; נולדה ב-21 ביולי 1982), הידועה יותר בשם הבמה מיס לי (Miss Li), היא זמרת-יוצרת שוודית.
מיס לי נולדה ב-21 ביולי 1982 בבורלנייה , שוודיה.
מאוחר יותר, היא עברה לגור בסטוקהולם.
ב-22 בנובמבר 2006, היא הוציאה את אלבום המוזיקה הראשון שלה, Late Night Heartbroken Blues.
בין הסינגלים באלבום המוזיקה, נמאא הסינגל "Don't Try to Fool Me".
הסינגל הופיע בתוכנית הטלוויזיה העשב של השכן ובתוכנית הטלוויזיה האנטומיה של גריי.
השיר "Bourgeois Shangri-La", מתוך אלבום האולפן הרביעי שלה, Dancing the Whole Way Home, הופיע בפרסומת הטלוויזיה של אייפוד נאנו 5G (אפל).
השיר "Oh Boy", מתוך אלבום האולפן הראשון שלה, Late Night Heartbroken Blues, הופיע בפרסומת הטלוויזיה של וולוו C70 .
הסינגל "Stalker Love True", מתוך אלבום האולפן הרביעי שלה, Dancing the Whole Way Home, הופיע בפרומו של פרק של תוכנית הטלוויזיה עקרות בית נואשות.
השיר "Forever Drunk", מתוך אלבום האולפן החמישי שלה, Beats & Bruises, הופיע בתוכנית הטלוויזיה האנטומיה של גריי.
השיר "My Heart Goes Boom", מתוך אלבום האולפן השישי שלה, Tangerine Dream, הופיע במספר רב של פרסומות של חנות הרהיטים הפופולרית בבריטניה, DFS Furniture בסוף 2012, זמן קצר לאחר שהופיע בעונה השלישית של תוכנת הריאלטי השוודית, Så mycket bättre .
ב-2013, השיר "Boom" הופיע בפרסומות טלוויזיה לבגדי נשים של השוק השחור של הבית הלבן.
לאחר שהופיעה בסיבוב הופעות לקידום אלבום האולפן השביעי שלה, Wolves, היא פרסמה כי היא נכנסה לדיכאון.
לאחר מכן, היא השתתפה במחנה כותבי שירים בלוס אנג'לס, קליפורניה.
במחנה, היא שיתפה פעולה עם ריהאנה, וכתבה סינגל לאלבום האולפן השמיני של ריהאנה, Anti.
למרות זאת, הסינגל ללא שם לא הופיע באלבום, אם כי מיס לי הצהירה שריהאנה רכשה את הזכויות על הסינגל.
ב-24 בנובמבר 2017, היא הוציאה את אלבום האולפן השמיני שלה, A Woman's Guide to Survival.
השיר "Aqualung" שנמצא באלבום הופיע בסרטון הבכורה של וולוו XC40 .
השיר שלה, "I Can't Get You Off My Mind", נמצא בפרומואים לסרטי קולונע ברשת הטלוויזיה האמריקאית המשדרת בטלוויזיה בכבלים ובלוויין, Starz.
ב-22 בנובמבר 2019, היא התארחה בסינגל "Close Your Eyes" של פליקס ין ו-VIZE.
הסינגל הגיע, בשיאו, למקום ה-21 בגרמניה, למקום ה-24 באוסטריה, ולמקום ה-63 בשוודיה.
מיס לילה קרי היא מלכת דראג ישראלית.
מיס לילה קרי היא מלכת דראג המגולמת על ידי עורך הדין הישראלי נועם הוברמן.
הוברמן נולד וגדל בחיפה, בן למשפחה בת שלושה אחים ואחיות.
לאחר סיום לימודיו בתיכון הריאלי בחיפה, במגמה מתמטיקה-פיזיקה, התגייס לצה"ל ושירת בחטיבת גולני על תקן קצין תובלה.
הוא חתם קבע לשנה, ונרשם ללימודי משפטים ב.
עם סיום הלימודים, החליט לעזוב את המקצוע.
הוא עבר להתגורר בתל אביב והתחיל לעבוד כסוכן נסיעות.
בקיץ 2006 הופיע בדמות "האיש העגול" במופע "One" של הזמרת ריטה.
ב-2008 שיחק בתפקיד כפול בסרטו של יאיר הוכנר "אנטארקטיקה".
דמותה של מיס לילה קרי עלתה לראשונה לבמה ב-1997, במסיבת פורים שארגן עם חברים.
היא החלה להופיע במועדוני גייז.
לאחר שנה של הופעות חברה למלכת הדראג "אטה פרל", והשניים הקימו את הרכב הבידור "השניליות".
בשנת 1998 הופיעה ביחד עם מלכת הדראג דיווה די.
צמד השניליות הופיע בקביעות בתוכניתם של גיא מרוז ויוני להב, "המחשוף".
ב-2000 מיס לילה קרי השתתפה בפסטיבל 'היירו' לזכויות אדם וגייז בניו זילנד במופע "הללויה לילה".
התמונה שלה שימשה לפלקט של הפסטיבל וכינו אותה "מלכת הדראג הטובה ביותר במזרח התיכון".
ראש ממשלת ניו זילנד כיבד בנוכחותו בהופעת הגאלה של הפסטיבל שהתקיימה באופרה של אוקלנד.
באירוע שהפיק מייקל שטרן במלון בסנט מוריץ בשווייץ בנוכחות רוזנים, ידוענים, בהן קלאודיה שיפר, היא הופיעה בדמות של זמרת שחורה.
מעצב האופנה דני מזרחי הזמין אותה להופיע בערב התרמה של האגודה למלחמה בסרטן שנערך בפני עשירי לונדון.
באירוע הופיעו יהורם גאון, יעל בר זוהר, גלית גוטמן, לינור אברג'יל, אנסטייז'ה, מלאני פרס ובסיום האירוע הופיעה מיס לילה קרי.
יצרה את המופע "לילה טוב ישראל" ביחד עם שרית סאבו ויובל זמיר
בישראל היא שברה מחסומים תרבותיים והופיעה בחתונות, במסיבות של עולים מרוסיה, בחוגי פנויים פנויות ובפני סטודנטים ערבים.
ב-2007 הופיעה בתוכנית המציאות הדבר הגדול הבא, פרק 7.
מיס לילה קרי הופיעה ברחבי תבל.
מיס מאניפני היא דמות בדיונית בסדרת ספרי וסרטי ג'יימס בונד.
היא משמשת כמזכירתו של M, ראש ה-MI6 ומעסיקו של בונד.
למרות שברוב הסרטים חלקה הוא מזערי, הוא תמיד מודגש על ידי המתח הרומנטי בינה לבין בונד (דבר שכמעט ולא קיים ברומנים של איאן פלמינג, אם כי הוא בולט יותר ברומנים ההמשכיים).
למרות זאת היא לא תמיד נחשבת לנערת בונד, מאחר שמערכת היחסים בינה לבין בונד הייתה מקצועית בלבד.
למרות שפלמינג לא נתן לה שם פרטי, הדמות קיבלה את השם ג'יין בסדרת ספרי הספין אוף; בסרטים היא קיבלה את השם הפרטי איב ב"סקייפול" (2012), המתרחש בהמשכיות החדשה שהחלה בסרט "קזינו רויאל" משנת 2006, שם שימשה הדמות כקצינת שטח לפני שהפכה למזכירתו של M.
לפי הסרט "אתה חי רק פעמיים" (1967), היא משמשת כקצינה בדרגת לוטננט בשירות הימי המלכותי לנשים.
מיס עולם 1983 היא תחרות מיס עולם ה-33 במספר.
התחרות נערכה באולם אלברט הול שבלונדון, זוהי תחרות מיס עולם הראשונה שנכללו בה גם מבחני אינטליגנציה למתמודדות, המבחנים הורכבו על ידי פסיכולוגים.
מיקום זוכה מיס עולם 1983 - שרה-ג'יין האט סגנית ראשונה - רוקיו איזבל לונה סגנית שנייה - קטיה פדרוסה 7 המועמדות הסופיות - קתרין לוי
- ליסה אלרד 15 המועמדות הסופיות - מרסדס סטרמיץ
מיס קפאינה (בספרדית: Miss Caffeina) היא להקת פופ ספרדייה, הפעילה משנת 2007. במרוצת השנים הוציאה ארבעה אלבומי אולפן לאור, כשהאחרון מבניהם דורג במקום הראשון במצעד האלבומים הספרדי בשנת 2019.
האלבום הראשון של להקת מיס קפאינה, שנקרא Imposibilidad del Fenómeno, יצא בשנת 2010.
בשנת 2019 יצא אלבומה Oh Long Johnson, ששמו נלקח מהסרטון הוויראלי של חתול באותו שם.
חברי הלהקה הסבירו כי הבחירה בשם נועדה לשקף כיצד בני אדם נוטים להתמקד בדברים אבסורדיים בעוד נושאים חשובים חולפים מבלי שיבחינו בהם.
האלבום זכה להצלחה רבה, שהה במצעד האלבומים הספרדי במשך עשרה שבועות והגיע בשיאו למקום הראשון במרץ 2019.
בשנת 2024 השתתפה הלהקה בתחרות בבנידורם פסט, הקדם הספרדי לאירוויזיון 2024, עם השיר "Bla bla bla".
היא סיימה במקום הרביעי בחצי הגמר שהתקיים ב-30 בינואר, ובכך העפילה לגמר, שבו סיימה במקום האחרון.
באותה שנה חיברה הלהקה את השיר "Cuando acabe el verano", שימש כשיר הנושא הרשמי של מרוץ האופניים המקצועי וואלטה אספניה.
הם ביצעו את השיר בהופעה חיה לאחר שלב הסיום של המרוץ, שנערך ב-8 בספטמבר.
סעודת האדון או המיסה (מלטינית: Missa) היא אחד הסקרמנטים של הנצרות המערבית.
טקס זה מקיימים בכנסייה הקתולית ובכנסיות פרוטסטנטיות שונות (בהן כנסיות לותרניות ואנגליקניות), והוא נועד לשחזר את הסעודה האחרונה ולהטמיע את מות ישו ואת קומו מן המתים בלבם של המתפללים ולאחדם כקהילה אחת סביבו.
טקס זה מזוהה עם מנהג האוכריסטיה, בו המאמינים אוכלים לחם ושותים יין המייצגים את דמו וגופו של ישו, כפי שציווה ישו על שליחיו בסעודה האחרונה.
השם מיסה מגיע מהביטוי Ite, missa est .
זהו הביטוי שבו שילחו את מי שלא שייך לקהילה מהמקום, על מנת לקיים את הטקס בנוכחות אנשים השייכים לקהילה בלבד
אלו המילים האחרונות בטקס המיסה, בהן הכומר משחרר את הקהל לפנות לעיסוקיו
המיסה כוללת תפילות, קריאה בכתבי הקודש ודרשה.
בחלק המרכזי של המיסה, שנקרא אוכריסטיה, בוצע הכומר למתפללים לחם וחוזר על דבריו של ישו בסעודה האחרונה: "קחו, אכלו, זהו בשרי".
כמו כן, הוא מוזג להם יין וקורא "זהו גביע דמי, דם הברית החדשה, הנשפך למחילת חטאים".
במהלך הטקס המאמינים מדמים באופן דוגמתי בלבד שהלחם והיין הופכים לדמו ולגופו של ישו (טרנסובסטנציאציה), ועל ידי אכילתם עובר חסדו של ישו למאמינים, בשרו הופך לבשרם ודמו נמהל בדמם.
טקס המיסה מבוסס על דברי ישו לתלמידיו בסעודה האחרונה כפי שהם מופיעים ברוב כתבי הבשורה.
טקס זה התפתח מנוהגם של נוצרים בכנסייה הקדומה לקיים סעודות לכל חברי הקהילה.
בשל הרדיפות נגד נוצרים הפכה הסעודה הגדולה לסעודה סמלית, וגם לאחר התנצרותה של האימפריה הרומית לא שונה הנוהג.
טקס דומה המקוים בכנסייה האורתודוקסית ובכנסיות האוריינטליות קרוי בשם הליטורגיה הקדושה ובקיצור ליטורגיה.
מחוז מיסאן הוא מחוז בעיראק, הנמצא במזרח המדינה ליד הגבול עם איראן.
האזור הוא בית לחקלאים רבים ובירתו היא העיר עמארה שנמצאת על נהר החידקל ומהווה גם מרכז של נפת עמארה.
היישוב השני בגודלו הוא מג'אר אל כביר.
מחוז מיסאן (או "מישאן") נזכר כבר בתלמוד: "רחובות עיר זו פרת דמישן".
הגאוגרף יאקות אל-חמאווי כתב בספרו "מֻעגַ'ם אל-בֻלדאן" (תחילת המאה ה-13) שהעיירה "סמרה" נמצאת ב"ארץ מיסאן" ובה נמצא קבר עזרא הסופר.
במיסאן, בדומה לשאר מחוזות הדרום, חיים שיעים רבים.
במהלך מלחמת איראן–עיראק המחוז היה אחד משדות הקרב הראשיים, ותושבי המחוז סבלו רבות מכך.
עם קריאתו של נשיא ארצות הברית, ג'ורג' בוש בתום מלחמת המפרץ להפיל את שלטונו של סדאם חוסיין, רבים מתושבי המחוז התמרדו אך דוכאו באכזריות.
לאחר פלישת כוחות הקואליציה ב-2003, האזור נמצא באחריותם של חיילי בריטניה, שספגו במקום אבדות רבות.
מיסה סולמניס (מלטינית: Missa solemnis) ברה מז'ור, אופוס 123 – יצירה של לודוויג ואן בטהובן מהשנים 1817–1823 הנחשבת לאחד מהישגיו הגדולים של המלחין.
חשיבותה כמוזיקה לטקסט הפולחני עולה על זו של כל מיסה אחרת שנכתבה באותה תקופה.
בטהובן עצמו, בשנותיו האחרונות, התייחס אליה כמעולה ביצירותיו, ואף כי לא הצליחה להגיע לאותה פופולריות שהשיגו רבות מן הסימפוניות והסונאטות, היא מייצגת את בטהובן בשיא כוחו.